Document ID: 32004R2189

KOMISIJAS REGULA (EK) Nr. 2189/2004
(2004. gada 20. decembris),
ar ko nosaka standarta maksu par vienu saimniecības gada pārskatu lauku saimniecību uzskaites datu tīkla 2005. pārskata gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1),
ņemot vērā Komisijas 1983. gada 13. jūlija Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (2) un jo īpaši tās 5. panta 3. punktu,
tā kā:
(1)
Regulas (EEK) Nr. 1915/83 5. panta 1. punktā noteikts, ka Komisija maksā dalībvalstīm standarta maksu par katru pienācīgi aizpildītu saimniecības gada pārskatu, kas tai nosūtīts minētās regulas 3. pantā paredzētajā termiņā.
(2)
Ar Komisijas Regulu (EK) Nr. 134/2004 (3) 2004. pārskata gadam noteica standarta maksu 140 euro apmērā par katru saimniecības gada pārskatu. Izmaksu tendence un to ietekme uz saimniecības gada pārskatu sagatavošanas izdevumiem ir pamatojums samaksas pārskatīšanai.
(3)
Šajā regulā paredzētie pasākumi ir saskaņā ar Kopienas Lauku saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1915/83 5. panta 1. punktā paredzēto standarta maksu noteikt 142 euro apmērā.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2005. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. decembrī

Labels: 15
6